Tarybos Reglamentas (EEB) Nr. 1625/75
1975 m. birželio 26 d.
dėl apsaugos priemonių, numatytų Europos ekonominės bendrijos ir Izraelio Valstybės susitarime
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 113 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi 1975 m. gegužės 11 d. buvo pasirašytas Europos ekonominės bendrijos ir Izraelio Valstybės susitarimas [2] (toliau - Susitarimas),
kadangi siekiant įdiegti Susitarimo 12-16 ir 25 straipsniuose numatytas apsaugos nuostatas ir atsargos priemones reikėtų sukurti Bendrijos reglamentų, ypač 1974 m. birželio 4 d. Tarybos reglamento (EEB) Nr. 1439/74 [3] dėl bendrųjų importo taisyklių ir 1968 m. balandžio 5 d. Tarybos reglamento (EEB) Nr. 459/68 [4] dėl apsaugos nuo dempingo arba šalių, kurios nėra Europos ekonominės bendrijos narės, teikiamų subsidijų, su paskutiniais pakeitimais, padarytais Reglamentu (EEB) Nr. 2011/73 [5], išsamias taikymo taisykles,
PRIĖMĖ ŠĮ REGLAMENTĄ:
1 straipsnis
Praktikos, kuri galėtų pateisinti Bendrijos taikomas priemones, numatytas Susitarimo 12 straipsnyje, ir praktikos, dėl kurios Bendrija, remdamasi Susitarimo 16 straipsniu, gali būti priversta taikyti apsaugos priemones, atveju Komisija, nepažeisdama šio reglamento 2 straipsnio ir savo iniciatyva arba valstybės narės prašymu išnagrinėjusi atvejį, nusprendžia, ar tokia praktika yra suderinama su Susitarimo nuostatomis.
Esant reikalui, Taryba, remdamasi Susitarimo 12 ir 16 straipsnyje išdėstytomis sąlygomis ir laikydamasi Reglamente (EEB) Nr. 1439/74, ypač jo 13 straipsnio 2 ir 3 dalyse, nuodytos tvarkos ir taisyklių, taip pat nepažeisdama šio reglamento 2 straipsnio nuostatų, gali patvirtinti tam tikras priemones.
2 straipsnis
Dempingo arba valstybės paramos, galinčios pateisinanti Bendrijos taikomas priemones, numatytas Susitarimo 12 ir 14 straipsniuose, atveju dėl antidempingo arba kompensacinių mokesčių sprendžiama laikantis Reglamente (EEB) Nr. 459/68 nurodytos procedūros ir taisyklių.
3 straipsnis
Praktikos, kuri galėtų pateisinti Bendrijos taikomas priemones, numatytas Susitarimo 13, 15 ir 25 straipsniuose, atveju Taryba, remdamasi šiuose straipsniuose išdėstytomis sąlygomis ir laikydamasi Reglamente (EEB) Nr. 1439/74, ypač jo 13 straipsnio 2 ir 3 dalyse, nuodytos tvarkos ir taisyklių, gali patvirtinti tam tikras priemones.
Skubos atveju ir susidarius Susitarimo 13 ir 15 straipsniuose minimoms sąlygoms:
- Komisija, laikydamasi Reglamente (EEB) Nr. 1439/74, ypač jo 12 straipsnio 2 ir 3 dalyse, nuodytos tvarkos ir taisyklių, gali patvirtinti tam tikras apsaugos priemones;
- bet kuri valstybė narė, remdamasi 14 straipsnio 2-4 pastraipomis, gali patvirtinti 14 straipsnio 1 dalyje numatytas laikinas apsaugos priemones.
4 straipsnis
1. Šis reglamentas neužkerta kelio bendrą žemės ūkio rinkų organizavimą nustatančių reglamentų arba iš to atsirandančių Bendrijos ar nacionalinių administracinių nuostatų arba pagal Sutarties 235 straipsnį priimtų specialiųjų reglamentų taikymui perdirbtiesiems žemės ūkio produktams; jis įgyvendinamas kaip šių dokumentų papildymas.
2. Tačiau 3 straipsnio 2 dalies antroji įtrauka netaikoma produktams, kuriems taikomas šis reglamentas.
5 straipsnis
Komisija informuoja Jungtinį komitetą, kaip numatyta Susitarimo 16 straipsnyje.
6 straipsnis
Šis reglamentas įsigalioja 1975 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1975 m. birželio 26 d.